CELEX: 32021D0752
Language: bg
Date: 2021-04-30 00:00:00
Title: Решение (ЕС) 2021/752 на Европейската централна банка от 30 април 2021 година за изменение на Решение (ЕС) 2019/1311 относно трета поредица от целеви дългосрочни операции по рефинансиране (ЕЦБ/2021/21)

7.5.2021   
               
               
                  BG
               
               
                  Официален вестник на Европейския съюз
               
               
                  L 161/1
               
            
         РЕШЕНИЕ (ЕС) 2021/752 НА ЕВРОПЕЙСКАТА ЦЕНТРАЛНА БАНКА
         от 30 април 2021 година
         за изменение на Решение (ЕС) 2019/1311 относно трета поредица от целеви дългосрочни операции по рефинансиране (ЕЦБ/2021/21)
         УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,
         като взе предвид Договора за функционирането на Европейския съюз, и по-специално член 127, параграф 2, първо тире от него,
         като взе предвид Устава на Европейската система на централните банки и на Европейската централна банка, и по-специално член 3.1, първо тире, член 12.1, член 18.1, второ тире и член 34.1, второ тире от него,
         като взе предвид Насоки (ЕС) 2015/510 на Европейската централна банка от 19 декември 2014 г. относно прилагането на рамката на паричната политика на Евросистемата (Насоки относно общата документация) (ЕЦБ/2014/60) (1),
         като има предвид, че:
         
                     (1)
                  
                  
                     Съгласно член 1, параграф 4 от Насоки (ЕС) 2015/510 (ЕЦБ/2014/60) Управителният съвет може по всяко време да променя средствата, инструментите, изискванията, критериите и процедурите за изпълнение на операциите по паричната политика на Евросистемата.
                  
               
                     (2)
                  
                  
                     На 22 юли 2019 г. в стремежа си да изпълни задачата си да поддържа ценовата стабилност и с цел да запази благоприятните условия за банково кредитиране и да подкрепи нерестриктивната позиция на паричната политика в държавите членки, чиято парична единица е еврото, Управителният съвет прие Решение (ЕС) 2019/1311 на Европейската централна банка (ЕЦБ/2019/21) (2). В това решение се предвижда извършване на трета поредица целеви дългосрочни операции по рефинансиране (ЦДОР-III) през периода от септември 2019 г. до март 2021 г.
                  
               
                     (3)
                  
                  
                     На 12 март 2020 г. с цел да подпомогне отпускането на банкови кредити на най-засегнатите от разпространението на заболяването коронавирус (COVID-19), по-специално на малките и средните предприятия, Управителният съвет реши да промени някои ключови параметри на ЦДОР-III. Освен това на 30 април 2020 г. Управителният съвет взе решение за определени допълнителни промени в тези параметри, за да се подпомогне предоставянето на кредити на домакинствата и предприятията в условията на преобладаващи икономически сътресения и повишена несигурност. Тези промени се прилагат с Решение (ЕС) 2020/407 на Европейската централна банка (ЕЦБ/2020/13) (3) и Решение (ЕС) 2020/614 на Европейската централна банка (ЕЦБ/2020/25) (4).
                  
               
                     (4)
                  
                  
                     На 10 декември 2020 г. Управителният съвет реши да приеме допълнителни мерки на паричната политика с цел да се допринесе за запазването на благоприятните условия за финансиране през периода на пандемията и по този начин да се подпомогне притокът на кредит към всички сектори на икономиката, да се окаже подкрепа на икономическата активност и да се запази ценовата стабилност в средносрочен план. Като част от тези мерки Управителният съвет реши допълнително да рекалибрира условията на ЦДОР-III. По-специално бе решено периодът, през който ще се прилагат значително по-благоприятни условия, да се удължи до юни 2022 г., да бъдат проведени три допълнителни операции между юни и декември 2021 г. и да се увеличи общата сума, която контрагентите на Евросистемата ще имат право да заемат в ЦДОР-III от 50 % на 55 % от техните наличности от допустими кредити. За да се насърчат банките да поддържат текущото равнище на банково кредитиране, Управителният съвет реши също така, че удължаването на по-благоприятните условия за ЦДОР-III до юни 2022 г. ще бъде предоставено само на банки, които постигнат ново целево равнище на кредитиране. Тези промени са приложени с Решение (ЕС) 2021/124 на Европейската централна банка (ЕЦБ/2021/3) (5).
                  
               
                     (5)
                  
                  
                     Санкциите, свързани с неспазване на сроковете за представяне на отчети и оценки на одитора, следва да бъдат коригирани, за да се направи режимът на санкции по-пропорционален, като същевременно се цели да се гарантира, че участниците спазват определените срокове. В допълнение следва да бъдат изяснени случаите, в които на участниците е разрешено да преминат от индивидуално към групово участие или да се присъединят към съществуващи групи за ЦДОР-III, както и процедурата, която трябва да се следва в такива случаи. Освен това следва да се предвиди освобождаване от задължението за представяне на допълнителна оценка на одитора във връзка с отчетите, преработени вследствие на корпоративни преобразувания или промени в състава на групите за ЦДОР-III. На последно място следва да се изяснят изискванията за отчетност и изчисленията на съответните лихвени проценти в случай на промяна в състава на групата за ЦДОР-III или на корпоративно преобразуване, което настъпва между 1 април 2021 г. и 31 декември 2021 г.
                  
               
                     (6)
                  
                  
                     Промените в санкциите за неспазване на изискванията за отчетност и одит и разпоредбите за третирането на корпоративни преобразувания, настъпващи след 31 март 2021 г., за целите на изчисляването на лихвените проценти на ЦДОР-III, въведени с настоящото решение, следва да бъдат съобщени на кредитните институции във възможно най-кратък срок. Ето защо настоящото решение следва да влезе в сила незабавно.
                  
               
                     (7)
                  
                  
                     Поради това Решение (ЕС) 2019/1311 (ЕЦБ/2019/21) следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Изменения
            Решение (ЕС) 2019/1311 (ЕЦБ/2019/21) се изменя, както следва:
            
                        1.
                     
                     
                        В член 1 точка 17 се заменя със следното:
                        
                                    „17)
                                 
                                 
                                    „участник“ е контрагент, допустим за операциите по паричната политика на Евросистемата на открития пазар в съответствие с Насоки (ЕС) 2015/510 (ЕЦБ/2014/60), който подава заявки за участие в тръжни процедури за ЦДОР-III на индивидуална основа или на групова основа като водеща институция и който е субект на всички права и задължения, свързани с участието му в тръжните процедури за ЦДОР-III, с изключение на кредитна институция, която е погасила всички заети средства по ЦДОР-III;“;
                                 
                              
                  
                        2.
                     
                     
                        В член 3, параграф 2 буква г) се заменя със следното:
                        
                                    „г)
                                 
                                 
                                    съставът и водещата институция на групата за ЦДОР-III остават непроменени за всички ЦДОР-III при спазване на параграфи 5, 5а, 6 и 6а от настоящия член.“;
                                 
                              
                  
                        3.
                     
                     
                        В член 3 параграф 5а се заменя със следното:
                        
                           „5а.   В извънредни случаи при наличието на обективни причини Управителният съвет може да реши да позволи на институции, участващи в ЦДОР-III на индивидуална основа, вместо това да участват в бъдеща ЦДОР-III на групова основа чрез присъединяване към съществуваща група за ЦДОР-III или чрез формиране на нова група за ЦДОР-III. Тази група за ЦДОР-III и всеки от нейните членове спазват разпоредбите на член 3.“;
                        
                     
                  
                        4.
                     
                     
                        В член 3, параграф 6 въвеждащата фраза в буква б) се заменя със следното:
                        „ако по отношение на групата за ЦДОР-III кредитна институция, която не е участник или член на група за ЦДОР-III изпълнява условията, установени в член 3, параграф 3, буква а), подточка i) или ii), с действие след, а не на или преди последния ден от месеца, който предхожда заявлението, посочено в параграф 3, буква г), съставът на групата за ЦДОР-III може да бъде променен, за да отрази добавянето на тази кредитна институция като нов член, при условие че:“;
                     
                  
                        5.
                     
                     
                        В член 3 се вмъква следният параграф 6а:
                        
                           „6a.   Без да се засяга параграф 5а, институция, участваща в ЦДОР-III на индивидуална основа, може вместо това да участва в бъдещи ЦДОР-III на групова основа чрез формиране на група за ЦДОР-III, при условие че:
                           
                                       а)
                                    
                                    
                                       членовете на тази група за ЦДОР-III са кредитни институции, които не участват в ЦДОР-III на индивидуална основа или като членове на друга група за ЦДОР-III и изпълняват условията, установени в член 3, параграф 3, буква а), подточка i) или ii), с действие след, а не на или преди последния ден от месеца, който предхожда заявлението, посочено в член 3, параграф 3, буква г); и
                                    
                                 
                                       б)
                                    
                                    
                                       тази група за ЦДОР-III и всеки от нейните членове спазват разпоредбите на член 3.“.
                                    
                                 
                     
                  
                        6.
                     
                     
                        В член 3, параграф 7 въвеждащата фраза се заменя със следното:
                        „Освен ако Управителният съвет реши друго, когато Управителният съвет е приел промени в състава на група за ЦДОР-III съгласно параграф 5, формирана е нова група за ЦДОР-III съгласно параграф 5а или 6а или в състава на група за ЦДОР-III са настъпили промени съгласно параграф 6, се прилага следното:“;
                     
                  
                        7.
                     
                     
                        В член 5, параграф 6 втора алинея се заменя със следното:
                        „Ако поради упражняването на средствата за правна защита, с които дадена НЦБ разполага съгласно договорните или регулаторните си разпоредби, участникът трябва да погаси непогасените суми в осмата или последваща ЦДОР-III преди да му бъде съобщен полученият лихвен процент за допълнителния специален референтен период, лихвеният процент, който се прилага към сумите, които са заети от този участник по осмата или последваща ЦДОР-III и спрямо които се прилага задължително погасяване, се определя съгласно параграф 3в. Ако такова погасяване трябва да бъде направено, след като на участника са съобщени данните за лихвите, отнасящи се за допълнителния специален референтен период, лихвеният процент, който се прилага към сумите, които са заети от този участник по осмата или последваща ЦДОР-III и спрямо които се прилага задължително погасяване, се определя съгласно параграфи 3б и 3в.“;
                     
                  
                        8.
                     
                     
                        В член 6 се вмъква следният параграф 7а:
                        
                           „7a.   Когато е представен преработен първи отчет поради промяна в състава на групата за ЦДОР-III или корпоративно преобразуване съгласно параграф 7, буква а), промяната в състава на групата за ЦДОР-III или корпоративното преобразуване се вземат предвид при представянето на втория и третия отчет съгласно параграф 1.
                           Когато е представен преработен първи отчет поради промяна в състава на групата за ЦДОР-III или корпоративно преобразуване съгласно параграф 7, букви б) и в), промяната в състава на групата за ЦДОР-III или корпоративното преобразуване се вземат предвид при представянето на третия отчет съгласно параграф 1 и вторият отчет не се преработва.“;
                        
                     
                  
                        9.
                     
                     
                        В член 6 параграф 8а се заменя със следното:
                        
                           „8a.   Участник, който представя преработен първи отчет съгласно параграф 7, гарантира, че качеството на данните, представени в този преработен първи отчет, е оценено от външен одитор в съответствие с правилата, установени в параграф 6. Тази оценка на одитора на преработения първи отчет се предоставя на съответната НЦБ, както следва:
                           
                                       а)
                                    
                                    
                                       когато преработките се отнасят до допълнителните позиции, оценката на одитора на тези допълнителни позиции се предоставя заедно с преработения първи отчет;
                                    
                                 
                                       б)
                                    
                                    
                                       когато участникът подава преработен първи отчет съгласно параграф 7, буква а), оценката на одитора на тези преработки се предоставя на съответната НЦБ до 30 юли 2021 г., както е посочено в указателния календар за ЦДОР-III, публикуван на уебсайта на ЕЦБ;
                                    
                                 
                                       в)
                                    
                                    
                                       когато участникът подава преработен първи отчет съгласно параграф 7, буква б) или в), оценката на одитора на тези преработки се предоставя на съответната НЦБ в срока, посочен в указателния календар за ЦДОР-III, публикуван на уебсайта на ЕЦБ, за подаването на резултатите от оценката на одитора за участници, участващи за първи път в операции по осмата или последваща ЦДОР-III.“;
                                    
                                 
                     
                  
                        10.
                     
                     
                        В член 6 се вмъква следният параграф 8б:
                        
                           „8б.   По изключение от параграф 8а участник, който е предоставил на съответната НЦБ резултатите от оценката на одитора на първия отчет и впоследствие представя преработен първи отчет съгласно параграф 7, не е длъжен да предостави на съответната НЦБ нова оценка на одитора на този преработен първи отчет, ако са изпълнени всички следни критерии:
                           
                                       а)
                                    
                                    
                                       корпоративното преобразуване е сливане или придобиване, в което участват една или повече придобити кредитни институции, всяка от които е участник в ЦДОР-III на индивидуална основа, или в което участват кредитни институции, които съставят цяла група за ЦДОР-III;
                                    
                                 
                                       б)
                                    
                                    
                                       оценката на одитора на първия отчет за всеки придобит участник на индивидуална основа или за придобита група за ЦДОР-III е била предоставена отделно на съответната НЦБ преди извършването на корпоративното преобразуване; и
                                    
                                 
                                       в)
                                    
                                    
                                       преработките не засягат допълнителните позиции, посочени в първия отчет.“;
                                    
                                 
                     
                  
                        11.
                     
                     
                        Вмъква се следният член 6a:
                        
                           „Член 6a
                           Изчисляване на лихвения процент в случай на промяна в състава на групата за ЦДОР-III или на корпоративно преобразуване, което настъпва между 1 април 2021 г. и 31 декември 2021 г.
                           
                              1.   В случай на промяна в състава на групата за ЦДОР-III или на корпоративно преобразуване, което включва участници в първите седем ЦДОР-III на индивидуална или на групова основа, когато промяната настъпва между 1 април 2021 г. и 31 декември 2021 г., лихвеният процент, който се прилага към сумите, заети по всяка от първите седем ЦДОР-III, се изчислява по следния начин:
                              
                                          а)
                                       
                                       
                                          по време на периода до 23 юни 2021 г. лихвеният процент се изчислява на базата на данните за лихвените проценти, отнасящи се до втория референтен период и специалния референтен период, като се вземат предвид индивидуалното равнище на кредитиране на всеки от участниците и разпоредбите на член 5 от настоящото решение относно изчисляването на лихвения процент;
                                       
                                    
                                          б)
                                       
                                       
                                          по време на периода, започващ на 24 юни 2021 г. и продължаващ до матуритета, лихвеният процент се изчислява на базата на данните за лихвените проценти за допълнителния специален референтен период по отношение на институцията, възникнала в резултат на корпоративното преобразуване, или на групата за ЦДОР-III след промяната в състава на групата (освен ако е оправдан по-благоприятен лихвен процент на базата на данните за лихвените проценти, отнасящи се до втория референтен период и специалния референтен период, в зависимост от индивидуалното равнище(а) на кредитиране на участника) и също така като се вземат предвид разпоредбите на член 5 от настоящото решение относно изчисляването на лихвения процент.
                                       
                                    
                           
                              2.   В случай на промяна в състава на групата за ЦДОР-III или на корпоративно преобразуване, което включва участници в първите седем ЦДОР-III на индивидуална или на групова основа, когато промяната настъпва между 1 април 2021 г. и 31 декември 2021 г., лихвеният процент, който се прилага към сумите, заети по всяка от първите осем или последващи ЦДОР-III, се изчислява на базата на данните за лихвените проценти за допълнителния специален референтен период по отношение на институцията, възникнала в резултат на корпоративното преобразуване, или на групата за ЦДОР-III след промяната в състава на групата.“;
                           
                        
                     
                  
                        12.
                     
                     
                        Член 7 се заменя със следното:
                        
                           „Член 7
                           Неизпълнение на изискванията за отчетност
                           
                              1.   Ако участникът не предостави отчет или не спази изискванията за одит или ако бъдат открити грешки в отчетените данни, се прилага следното:
                              
                                          а)
                                       
                                       
                                          ако участникът не предостави на съответната НЦБ първия отчет в съответния срок, квотата му на заети средства се определя на нула;
                                       
                                    
                                          б)
                                       
                                       
                                          ако участникът не предостави на съответната НЦБ резултатите от оценката на одитора на първия отчет в съответния срок, посочен в указателния календар за ЦДОР-III, публикуван на уебсайта на ЕЦБ, се прилагат следните правила:
                                          
                                                      i)
                                                   
                                                   
                                                      ако оценката на одитора на първия отчет е получена от съответната НЦБ в рамките на 14 календарни дни, считано от деня след изтичането на съответния срок, за всеки ден до получаването на тази оценка на участника се налага санкция, равна на общата непогасена сума, заета от участника по ЦДОР-III, разделена на 1 000 000 (или, ако тази сума е по-малка от 1 000 EUR, санкция в размер на 1 000 EUR за всеки ден до получаването на оценката на одитора на първия отчет). Понесените на ден санкции се натрупват и начисляват на участника от съответната НЦБ след получаване на оценката на одитора на първия отчет;
                                                   
                                                
                                                      ii)
                                                   
                                                   
                                                      ако оценката на одитора на първия отчет не бъде получена от съответната НЦБ в рамките на срока от 14 календарни дни, посочен в подточка i), участникът изплаща непогасените суми, заети по тези операции по ЦДОР-III, във връзка с които квотата на заети средства е изчислена въз основа на първия отчет, за който не е получена оценката на одитора. Участникът изплаща тези суми в деня на сетълмента на следващата основна операция по рефинансиране по средния лихвен процент по основната операция по рефинансиране за срока на всяка съответна ЦДОР-III до датата на сетълмента на погасяването, освен по време на периода със специален лихвен процент и допълнителния период със специален лихвен процент, когато се прилага средният лихвен процент по основните операции по рефинансиране за всеки такъв период минус 50 базисни пункта;
                                                   
                                                
                                    
                                          в)
                                       
                                       
                                          ако участник в една от първите седем ЦДОР-III не предостави данните за втория референтен период във втория отчет или резултатите от оценката на одитора на тези данни на съответната НЦБ в съответния срок, посочен в указателния календар за ЦДОР-III, публикуван на уебсайта на ЕЦБ, се прилагат следните правила:
                                          
                                                      i)
                                                   
                                                   
                                                      ако данните за втория референтен период във втория отчет или резултатите от оценката на одитора на тези данни са получени от съответната НЦБ в рамките на 14 календарни дни, считано от деня след изтичането на съответния срок, за всеки ден до получаването на участника се налага санкция, равна на общата непогасена сума, заета от участника по ЦДОР-III, разделена на 1 000 000 (или, ако тази сума е по-малка от 1 000 EUR, санкция в размер на 1 000 EUR за всеки ден до получаването). Понесените на ден санкции се натрупват и начисляват на участника от съответната НЦБ след получаване на всички данни за втория референтен период във втория отчет или на резултатите от оценката на одитора на тези данни. Данните за лихвените проценти, отнасящи се до втория референтен период, се съобщават от съответната НЦБ на участника на 1 октомври 2021 г.;
                                                   
                                                
                                                      ii)
                                                   
                                                   
                                                      ако данните за втория референтен период във втория отчет или резултатите от оценката на одитора на тези данни не бъдат получени от съответната НЦБ в рамките на срока от 14 календарни дни, посочен в подточка i), към сумите, заети от участника по ЦДОР-III, се прилага средният лихвен процент по основната операция по рефинансиране за срока на всяка съответна ЦДОР-III, с изключение на периода със специален лихвен процент и на допълнителния период със специален лихвен процент, когато се прилага средният лихвен процент по основните операции по рефинансиране за всеки такъв период минус 50 базисни пункта, освен ако на участника е предоставен по-добър лихвен процент в резултат на равнището му на кредитиране през третия референтен период. Ако данните за втория референтен период във втория отчет не са получени от съответната НЦБ в рамките на срока от 14 календарни дни, посочен в подточка i), на участника се налага също така санкция в размер на 5 000 EUR, която се начислява на участника от съответната НЦБ след получаване на всички данни за втория референтен период във втория отчет.
                                                      Независимо от предходния абзац на настоящата подточка ii), ако участникът представи само данните за специалния референтен период от втория отчет и оценката на одитора на тези данни, и допустимото нетно кредитиране на участника по време на специалния референтен период достигне или надхвърли референтното нетно кредитиране, лихвеният процент, който се прилага към сумите, заети от участника, се изчислява съгласно член 5, параграф 1 или 3а при спазване на условията съответно по член 6, параграфи 3а и 3б;
                                                   
                                                
                                    
                                          г)
                                       
                                       
                                          ако участник в една от първите седем ЦДОР-III не предостави данните за специалния референтен период във втория отчет или резултатите от оценката на одитора на тези данни на съответната НЦБ в съответния срок, посочен в указателния календар за ЦДОР-III, публикуван на уебсайта на ЕЦБ, се прилагат следните правила:
                                          
                                                      i)
                                                   
                                                   
                                                      ако данните за специалния референтен период във втория отчет или резултатите от оценката на одитора на тези данни са получени от съответната НЦБ в рамките на 14 календарни дни, считано от деня след изтичането на съответния срок, за всеки ден до получаването на участника се налага санкция, равна на общата непогасена сума, заета от участника по ЦДОР-III, разделена на 1 000 000 (или, ако тази сума е по-малка от 1 000 EUR, санкция в размер на 1 000 EUR за всеки ден до получаването). Понесените на ден санкции се натрупват и начисляват на участника от съответната НЦБ след получаване на всички данни за специалния референтен период във втория отчет или на резултатите от оценката на одитора на тези данни. Данните за лихвените проценти, отнасящи се до втория референтен период, се съобщават от съответната НЦБ на участника на 1 октомври 2021 г.;
                                                   
                                                
                                                      ii)
                                                   
                                                   
                                                      ако данните за специалния референтен период във втория отчет или резултатите от оценката на одитора на тези данни не са получени от съответната НЦБ в рамките на срока от 14 календарни дни, посочен в подточка i), допустимото нетно кредитиране на участника през специалния референтен период се счита за по-ниско от референтното нетно кредитиране и участникът не може да се възползва от лихвения процент, посочен в член 5, параграф 1;
                                                   
                                                
                                    
                                          д)
                                       
                                       
                                          ако съответната НЦБ налага имуществена санкция съгласно буква в), подточка i), имуществената санкция съгласно буква г), подточка i) не се налага. По подобен начин, ако съответната НЦБ налага имуществена санкция съгласно буква г), подточка i), имуществената санкция съгласно буква в), подточка i) не се налага;
                                       
                                    
                                          е)
                                       
                                       
                                          ако участникът не предостави на съответната НЦБ данните за третия отчет или резултатите от оценката на одитора на данните за третия отчет в съответния срок, посочен в указателния календар за ЦДОР-III, публикуван на уебсайта на ЕЦБ, се прилагат следните правила:
                                          
                                                      i)
                                                   
                                                   
                                                      ако данните за третия отчет или резултатите от оценката на одитора на тези данни са получени от съответната НЦБ в рамките на 14 календарни дни, считано от деня след изтичането на съответния срок, за всеки ден до получаването на участника се налага санкция, равна на общата непогасена сума, заета от участника по ЦДОР-III, разделена на 1 000 000 (или, ако тази сума е по-малка от 1 000 EUR, санкция в размер на 1 000 EUR за всеки ден до получаването). Понесените на ден санкции се натрупват и начисляват на участника от съответната НЦБ след получаване на всички данни за третия отчет или на оценката на одитора на тези данни. Данните за лихвените проценти, отнасящи се до втория референтен период, се съобщават от съответната НЦБ на участника на 1 юли 2022 г.;
                                                   
                                                
                                                      ii)
                                                   
                                                   
                                                      ако данните за третия отчет или резултатите от оценката на одитора на тези данни не са получени от съответната НЦБ в рамките на срока от 14 календарни дни, посочен в подточка i), лихвеният процент, изчислен съгласно член 5, параграф 1, буква б), член 5, параграф 2, буква б) или член 5, параграф 3, буква б) (ако участникът вече е участвал в една от първите седем ЦДОР-III) или съгласно член 5, параграф 3в, буква а) (ако участникът е участвал в осмата или последваща ЦДОР-III), се прилага по време на допълнителния период със специален лихвен процент към заетите от този участник суми по тези ЦДОР-III, като през периода след допълнителния период със специален лихвен процент лихвеният процент се изчислява съгласно член 5, параграф 1, буква в), член 5, параграф 2, буква в), член 5, параграф 3, буква в) или член 5, параграф 3в, буква б). Ако данните за третия отчет не са получени от съответната НЦБ в рамките на срока от 14 календарни дни, посочен в подточка i), на участника се налага също така санкция в размер на 5 000 EUR, която се начислява на участника от съответната НЦБ след получаване на всички данни за третия отчет;
                                                   
                                                
                                    
                                          ж)
                                       
                                       
                                          ако по друг начин не изпълни задълженията си съгласно член 6, параграф 6, 7 или 8а, средният лихвен процент по основните операции по рефинансиране за срока на всяка съответна ЦДОР-III се прилага към сумите, заети от участника по ЦДОР-III, освен по време на периода със специален лихвен процент и на допълнителния период със специален лихвен процент, когато се прилага средният лихвен процент по основните операции по рефинансиране за всеки такъв период минус 50 базисни пункта;
                                       
                                    
                                          з)
                                       
                                       
                                          ако във връзка с одита, предвиден в член 6, параграфи 6 и 8а, или по друг начин открие грешки в представените в отчетите данни, включително неточности или непълноти, участникът уведомява за това съответната НЦБ възможно най-скоро. Когато съответната НЦБ бъде уведомена за такива грешки, неточности или пропуски, или когато по друг начин узнае за тях: i) участникът е длъжен да предостави допълнителната информация, поискана от съответната НЦБ, във възможно най-кратки срокове с цел да се подпомогне оценката на въздействието на съответната грешка, неточност или пропуск; и ii) съответната НЦБ може да предприеме подходящи действия, които могат да включват преизчисляване на съответните стойности, което от своя страна може да засегне лихвения процент, който се прилага към заетите от участника средства по ЦДОР-III, и изискване за погасяване на заетите суми, които поради грешката, неточността или пропуска надхвърлят квотата на заети средства на участника. Участниците следва да докажат, че слабостите, установени от одита по член 6, параграфи 6 и 8а, са адресирани в данните, отчетени на съответната НЦБ в срока, определен от съответната НЦБ, а когато слабостите са установени с оценката на одитора на втория отчет или третия отчет — в срока, който позволява своевременно съобщаване на данните за лихвените проценти от съответната НЦБ на базата на съответните данни съгласно указателния календар на уебсайта на ЕЦБ.
                                       
                                    
                           
                              2.   Параграф 1 не засяга санкциите, които могат да бъдат налагани съгласно Решение ЕЦБ/2010/10 на Европейската централна банка (*1) по отношение на задълженията за отчетност, предвидени в Регламент (ЕС) № 1071/2013 (ЕЦБ/2013/33).
                           
                           
                              3.   За избягване на съмнения изискванията за отчетност и свързаните с тях санкции в случай на неизпълнение, предвидени в параграф 1, се прилагат само ако участникът участва в ЦДОР-III.
                           
                        
                        
                           (*1)  Решение ЕЦБ/2010/10 на Европейската централна банка от 19 август 2010 г. относно неизпълнението на изискванията за статистическа отчетност (ОВ L 226, 28.8.2010 г., стр. 48).“;"
                        
                     
                  
                        13.
                     
                     
                        В приложение II точка 3) в трето тире (Прекласификации (3.2В)) от раздел 4, буква в), подточка ii) се заменя със следното:
                        
                                    „3)
                                 
                                 
                                    корекциите, които се дължат на поправка на грешки в отчитането, в съответствие с инструкциите, получени от съответната НЦБ съгласно член 7, параграф 1, буква з);“.
                                 
                              
                  
         
            Член 2
            Влизане в сила
            Настоящото решение влиза в сила в деня след публикуването му в Официален вестник на Европейския съюз.
         
         
            Съставено във Франкфурт на Майн на 30 април 2021 година.
            
               
                  За Управителния съвет на ЕЦБ
               
               
                  Председател на ЕЦБ
               
               Christine LAGARDE
            
         
         
            (1)  ОВ L 91, 2.4.2015 г., стр. 3.
         
            (2)  Решение (ЕС) 2019/1311 на Европейската централна банка от 22 юли 2019 г. относно трета поредица от целеви дългосрочни операции по рефинансиране (ЕЦБ/2019/21) (ОВ L 204, 2.8.2019 г., стр. 100).
         
            (3)  Решение (ЕС) 2020/407 на Европейската централна банка от 16 март 2020 г. за изменение на Решение (ЕС) 2019/1311 относно третата поредица от целеви дългосрочни операции по рефинансиране (ЕЦБ/2020/13) (ОВ L 80, 17.3.2020 г., стр. 23).
         
            (4)  Решение (ЕС) 2020/614 на Европейската централна банка от 30 април 2020 г. за изменение на Решение (ЕС) 2019/1311 относно трета поредица от целеви дългосрочни операции по рефинансиране (ЕЦБ/2020/25) (ОВ L 141, 5.5.2020 г., стр. 28).
         
            (5)  Решение (ЕС) 2021/124 на Европейската централна банка от 29 януари 2021 г. за изменение на Решение (ЕС) 2019/1311 относно трета поредица от целеви дългосрочни операции по рефинансиране (ЕЦБ/2021/3) (ОВ L 38, 3.2.2021 г., стр. 93).